روسیا، آمریکانین تل-اویو سفیرلیگینی قودسه داشیماسی سونرا منطقه‌ده گرگینلیگین آرتماسین‌دان ناراحات‌لیق کئچیردیک‌لرینی آچیقلاییب.
پرزیدنتلیک سارایی کرملین مطبوعات کاتیبی دمیتری پسکوو، ژورنالیست‌لرین آمریکا سفیرلیگینی قودسه اولماسی‌نین بؤلگه‌ده گرگین‌لیگی آرتیراجاغینا دایر روسیانین نگرانلیغی اولوب اولمادیغینا دایر سوالا
"بلی، ناراحات‌لیق‌لاریمیز وار. بو باره‌ده داها اوّل ده آچیقلاما وئرمیشدیک." جاوابینی وئردی.
خاریجی ایشلر ناظیری سئرگئی لاوروو می‌ین 12-ده بیرلشمیش میللت‌لر یاخین شرق باریش پروسه خصوصی کووردیناتورو نیکولای ملادنوو ایله کئچیردیگی گؤروشمه‌ده فیلیسطین-ایسرائیل مسئله‌سین‌دکی وضعیت‌دن چوخ ناراحات اولدوق‌لارینی وورغولامیش و "وضعیت چیخیلماز وضعیتده. بو دالان وضعیت، خصوصیله آمریکانین معلوم اولان قودس قراری فونوندا داها دا درینلشیر." ایفاده‌لرینی ایشلتمیشدی.
